Snezjinka

Snezjinka (russisk: Снежинка, norsk: Snøfnugg) er et skihoppanlegg ved byen Tsjajkovskij i Russland. Det ligger sørvest for bykjernen, sørøst for elva Kama. Anlegget består av fem hoppbakker med størrelse K125 (HS140), K95 (HS106), K65 (HS72), K40 og K20.
Hoppanlegget besto opprinnelig av hoppbakker med størrelse K10, K20, K40, K70 og K90. De tre største ble åpnet henholdsvis i 1980, 1984 og 1985. Disse bakkene hadde flere viktige renn, som den russiske spartakiaden i 1985 og 1989, det sovjetiske mesterskapet i 1989 og det russiske mesterskapet i 1994.Sportcanals.ru: Комплекс трамплинов и центр подготовки "Снежинка" (russisk, besøkt 19. mai 2012) Men i likhet med de fleste andre hoppbakkene i Russland ble bakkene i Tsjajkovskij utover på 1990- og 2000-tallet stående og forfalle.

I 2010 startet byggingen av et nytt og tidsmessig hoppanlegg samme sted. Det var planlagt at det nye hoppanlegget skulle åpnes med kontinentalcuprenn i kombinert i februar 2012,Perm.ru: Виталий Мутко: федеральный центр зимних видов спорта в г.Чайковский будет в программе подготовки российских спортсменов к Сочи-2014  (russisk, 14. oktober 2011, besøkt 19. mai 2012) men byggingen ble noe forsinket, slik at det på det tidspunktet bare kunne gjennomføres treningshopping. Hoppbakkene ble tatt i bruk i renn med det russiske mesterskapet i mars. I januar 2014 hadde anlegget renn i kvinnenes verdenscup i hopp og verdenscupen i kombinert.

Bakkerekorden i K125-bakken er 146 meter, satt av Martin Hamann (Tyskland) i kontinentalcupen 13. mars 2016. I K95-bakken er bakkerekorden 106,5 meter, satt av Jevgenij Klimov i det russiske mesterskapet i kombinert 29. mars 2014. Artur Sultangulov (Russland) tangerte denne rekorden 22. mars 2015.

Verdenscuprenn (spesielt hopp)
 Dato Vinner  Andre Tredje Type renn 3. januar 2014  Sara Takanashi  Carina Vogt  Irina Avvakumova Verdenscup, normalbakke 4. januar 2014  Irina Avvakumova  Carina Vogt  Sara Takanashi Verdenscup, normalbakke

 Referanser 

Hovedkilder og andre eksterne lenker
 Skisprungschanzen-Archiv: Chaykovskiy (engelsk, besøkt 19. mai 2012)
 Skisprungschanzen-Archiv: First jumps at Chaykovskiy performed (engelsk, 17. februar 2012, besøkt 19. mai 2012)
 SKI-LINE: Ski jump Tschaikowski (RUS) (engelsk, besøkt 19. mai 2012)
 Tsjajkovskij.ru: Чемпионаты России в Чайковском (russisk, 27. mars 2012, besøkt 19. mai 2012)
 Ural-Inform TV: В Чайковском открыт первый в российской истории комплекс трамплинов (russisk, 17. februar 2012, besøkt 19. mai 2012)

Kategori:Hoppbakker i Russland
Kategori:Perm kraj